recursal/SuperWikiNEXT-32B huggingface dataset:
**সরলা ঠকরাল** (৮ আগস্ট,১৯১৪ - ১৫ মার্চ ২০০৮  ) ছিলেন প্রথম ভারতীয় মহিলা বৈমানিক।  ১৯১৪ সালে জন্মগ্রহণ করে, ১৯৩৬ সালে, মাত্র ২১ বছর বয়সে তিনি বিমানের পাইলট হিসাবে লাইসেন্স অর্জন করেছিলেন এবং একটি জিপসি মথ বিমান এককভাবে চালনা করেছিলেন। তখন তার একটি চার বছর বয়সী মেয়ে ছিল। প্রাথমিক লাইসেন্স পাওয়ার পর, তিনি লাহোর ফ্লাইং ক্লাবের মালিকানাধীন বিমানটিকে এক হাজার ঘণ্টা চালিয়েছিলেন। তার স্বামী ছিলেন পি.ডি. শর্মা, যাঁর সাথে তার মাত্র ১৬ বছর বয়সে বিয়ে হয়েছিল। পি.ডি. শর্মা এমন একটি পরিবার থেকে উঠে এসেছিলেন, যেখানে পরিবারের ভিতরে নয়জন পাইলট ছিলেন, এটি ঠকরালকে পাইলট হবার জন্য যথেষ্ট উৎসাহ প্রদান করেছিল। একদিকে শর্মা ছিলেন প্রথম ভারতীয়, যিনি এয়ারমেইল পাইলট লাইসেন্স পেয়েছিলেন, করাচি ও লাহোরের মধ্যে উড়ে চলা বিমানের জন্য, অপরদিকে তার সহধর্মিনী ছিলেন "এ" লাইসেন্স পাওয়া প্রথম ভারতীয় নারী, যাঁর প্রায় ১০০০ ঘণ্টারও বেশি বিমান চালানোর অভিজ্ঞতা ছিল। 

দুঃখজনকভাবে, ক্যাপ্টেন শর্মা ১৯৩৯ সালে একটি বিমান দুর্ঘটনায় মারা যান। এর কিছু সময়ের পর, তার অল্পবয়সী বিধবা স্ত্রী, নিজের বাণিজ্যিক পাইলট লাইসেন্সের প্রশিক্ষণ নেবার জন্য আবেদন করার চেষ্টা করেছিলেন, কিন্তু এসময় দ্বিতীয় বিশ্বযুদ্ধ শুরু হয়ে গিয়েছিল এবং সিভিল পাইলট প্রশিক্ষণ স্থগিত করা হয়েছিল। নিজের বাচ্চাকে বড় করা এবং নিজের জীবিকা অর্জনের তাগিদে, ঠকরাল তার বাণিজ্যিক বৈমানিক হওয়ার স্বপ্ন ত্যাগ করে লাহোরে ফিরে আসেন এবং সেখানে মেয়ো স্কুল অব আর্টে ভর্তি হন, এখানে তিনি বেঙ্গল স্কুল অফ পেইন্টিং এর উপর প্রশিক্ষণ নিয়েছিলেন এবং ফাইন আর্টসের উপর ডিপ্লোমা অর্জন করেছিলেন।

ঠকরাল আর্য সমাজের একজন নিবেদিত অনুসারী ছিলেন। এটি একটি আধ্যাত্মিক সম্প্রদায় যাঁরা বেদের শিক্ষা অনুসরণ করার জন্য নিজেদের উৎসর্গ করেন। এই সম্প্রদায়ের মধ্যে, ঠকরালের জন্য পুনর্বিবাহের একটি সম্ভাবনা ছিল।

ভারত ভাগের পর, তিনি তার দুই কন্যার সাথে দিল্লীতে চলে আসেন, যেখানে তার সাথে আর. পি. ঠকরালের পরিচয় হয় এবং তাকে তিনি ১৯৪৮ সালে বিয়ে করেন। সরলা, যিনি মাটি নামেও পরিচিত ছিলেন, একজন সফল মহিলা ব্যবসায়ী এবং চিত্রকর হয়ে উঠেন। তিনি পোশাক-পরিচ্ছদ ও অলংকারের নকশার কাজ শুরু করেন। তিনি ২০০৮ সালে মৃত্যূ বরণ করেন। 

২০২১ খ্রিস্টাব্দের ৮ ই আগস্ট গুগল সরলার জন্মদিনে এক গুগল ডুডুলের মাধ্যমে শ্রদ্ধা জানায়।

তথ্যসূত্র
---------

1. 1 2  "Sarla Thakral, in a clear sky"। *hindi.indiatvnews.com*। মে ১৪, ২০১৫। সংগ্রহের তারিখ ২০১৯-০২-২৩।
2. ↑  "First National Pilot Licences: Sarla Thakral – India"। Institute for Women Of Aviation Worldwide। ২০১৫-০৭-২৫। ২০১৭-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-০৪।
3. ↑  "Women's Day: Top 100 coolest women of all time: 72/100"। CNN-IBN। ২০১১-০৩-০৮। সংগ্রহের তারিখ ২০১৭-০৮-০৪।
4. ↑  "Down memory lane: First woman pilot recounts life story"। NDTV। ২০০৬-০৮-১৩। সংগ্রহের তারিখ ২০১৭-০৮-০৪।
5. ↑  "In 1936, she was the first woman pilot to enter the cockpit in a saree!"। NTDTV। ২০১৭-০৯-১৬। ২০১৭-১০-২৬ তারিখে মূল থেকে আর্কাইভ করা। সংগ্রহের তারিখ ২০১৭-১০-২৫।
6. 1 2  Ramachandran, Smriti Kak (২০০৬-০২-০৫)। "Flying colours & ground reality"। The Tribune। সংগ্রহের তারিখ ২০১৭-০৮-০৪।
7. ↑  Kulkarni, Jayant (২০০৯-১১-২৫)। "Remember Sarla Thakral's maiden flight of fancy"। Daily News and Analysis। সংগ্রহের তারিখ ২০১৭-০৮-০৪।
8. ↑  Austa, Sanjay (২০০৩)। "Sarla Thakral - India's First Lady Pilot - Still Flying High"। ২০০৮-১২-২৬ তারিখে মূল থেকে আর্কাইভ করা। সংগ্রহের তারিখ ২০১৭-০৮-০৪।
**ব্রজভূষণ গুপ্ত** (১৮৬৯ – ১৯৪০) ছিলেন একজন বাঙালি জাতীয়তাবাদী রাজনীতিবিদ, আইনজীবী এবং ভারতীয় স্বাধীনতা সংগ্রামের সক্রিয় অংশগ্রহণকারী। তিনি ভারতীয় উপমহাদেশের ব্রিটিশ বিরোধী স্বাধীনতা আন্দোলনের সঙ্গে যুক্ত ছিলেন।

প্রারম্ভিক জীবন
---------------

ব্রজভূষণ গুপ্ত ব্রিটিশ ভারতে মুর্শিদাবাদ জেলার ডোমকল মহকুমার বানিয়াখালি গ্রামে জন্মগ্রহণ করেন। তাঁর পিতার নাম ছিল বিনোদলাল গুপ্ত। ১৯০৫ সালে ব্রজভূষণ বঙ্গভঙ্গ বিরোধী আন্দোলনে যোগ দেন।

কর্মজীবন
--------

ব্রজভূষণ একজন গান্ধীবাদী রাজনীতিবিদ এবং সমাজকর্মী ছিলেন। দর্শন ও ইংরেজি সাহিত্যে ছিল অগাধ জ্ঞান। তিনি একজন প্রখ্যাত আইনজীবীও ছিলেন। তাঁরই উদ্যোগে বহরমপুরে 'জাতীয় আদর্শ বিদ্যালয়' স্থাপিত হয়েছিল। ১৯২১ সালে তাঁর সভাপতিত্বে মুর্শিদাবাদ জেলা কংগ্রেস কমিটি গঠিত হয়। ভারতীয় জাতীয় কংগ্রেসের জেলা কমিটির প্রথম সভাপতি হিসেবে তিনি সুভাষচন্দ্র বসু, সরোজিনী নাইডু এমনকি মহাত্মা গান্ধীর মতো শীর্ষ রাজনৈতিক নেতাদের সাথে দেখা করেছিলেন। পুলিশের হুমকি সত্ত্বেও তিনি তার বাড়িতে দেশবন্ধু চিত্তরঞ্জন দাসের থাকার ব্যবস্থা করেছিলেন। ১৯২৭ সালে বহরমপুর কৃষ্ণনাথ কলেজ স্কুলের জেলা ছাত্র সম্মিলনীর প্রথম অধিবেশনে তিনি সভাপতিত্ব করেন।

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, ২০০২, পৃষ্ঠা ৩৭০, আইএসবিএন ৮১-৮৫৬২৬-৬৫-০
2. ↑  Ratna Ghosh (২০০৬)। *Netaji Subhas Chandra Bose and Indian Freedom Struggle*। আইএসবিএন 9788176298438। সংগ্রহের তারিখ ৪ মার্চ ২০১৮।
3. ↑  "THE INTELLIGENTSIA OF MURSHIDABAD" (পিডিএফ)। ৫ মার্চ ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ মার্চ ২০১৮।
**সরলা রায়** (২৬শে নভেম্বর, ১৮৫৯ - ২৯শে জুন, ১৯৪৬) ব্রিটিশ ভারতের একজন শিক্ষাবিদ ছিলেন। তিনি কলকাতা শহরে অবস্থিত গোখলে মেমোরিয়াল স্কুলের প্রতিষ্ঠাতা ছিলেন।

সংক্ষিপ্ত জীবনী
---------------

সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তার বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তার অনুরোধে *মায়ার খেলা* নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিষ্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন। তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন। সমাজকর্মী চারুলতা মুখোপাধ্যায় তার একমাত্র কন্যা ছিলেন।

তথ্যসূত্র
---------

1. ↑  সুবোধচন্দ্র সেনগুপ্ত, ১৯৭৬, *সংসদ বাঙালি চরিতাভিধান* প্রথম খণ্ড, আইএসবিএন ৮১-৮৫৬২৬-৬৫-০, পৃষ্ঠা ২৩
2. ↑  Ray, Bharati, *Women in Calcutta: the Years of Change*, in *Calcutta The Living City* Vol II, edited by Sukanta Chaudhuri, Oxford University Press, first published 1990, paperback edition 2005, p39, আইএসবিএন ০-১৯-৫৬৩৬৯৭-X.

টেমপ্লেট:দাস পরিবার
**ব্রজদা** একটি কাল্পনিক বাঙালী মজলিশি চরিত্র। এর স্রষ্টা সাহিত্যিক সাংবাদিক গৌরকিশোর ঘোষ।

চরিত্রচিত্রণ
------------

ব্রজদার আসল নাম ব্রজরাজ কারফরমা। তিনি গল্প বলতে ভালবাসেন। ঘনাদা বা টেনিদার মতই ব্রজদা প্রবীন গল্পবাগীশ দাদা। তার অভিজ্ঞতার স্টক অঢেল। অসম্ভব ঘটনা ঘটিয়েছেন জীবনে অনেক। যেগুলোকে লেখকের ভাষায় 'গুল্প' অর্থাৎ গুল-গল্প বলা যায়। ব্রজদার নিজের কথা অনুযায়ী ব্রজদার অধিনায়কত্বে ভারত ক্রিকেটে ইংল্যাণ্ডের মোকাবেলা করেছিলো ইডেন গার্ডেনে ১৯৩৩ সালে। তিনি সেনাবাহিনীততে কর্মরত জামাইয়ের জন্যে ফিল্ড মার্শাল মানেকশকে সহজেই বলতে পারেন। তিনি চার্লি চ্যাপলিনের ঘনিষ্ঠ বন্ধু, মেসোপটেমিয়ার যুদ্ধে উপস্থিত ছিলেন, যোগবলে ইউরেনাস গ্রহ ঘুরে আসেন, আর্থার কোনান ডয়েলকে চিনতেন, এক কথায় ব্রজরাজ কারফরমা এক অনন্যসাধারণ চরিত্র। গৌরকিশোর ঘোষের এই চরিত্রটি বাঙালি পাঠকমহলে পরিচিত ও জনপ্রিয়। আনন্দবাজার পত্রিকার সাংবাদিক ব্রজরঞ্জন রায় এর অনুকরনে রূপদর্শী ছদ্মনামে গৌরকিশোর ঘোষ সৃষ্টি করেন এই চরিত্রটি।

কাহিনী
------

ব্রজদাকে নিয়ে গৌরকিশোর ‘ব্রজবুলি’ রচনা করেন। আর একটা বই পরে বার হয়— ‘ব্রজদার গুল্পসমগ্র’। এই বইতে ১৯ টি গুল্প বা কাহিনী আছে।

চলচ্চিত্র
---------

১৯৭৯ সালে ব্রজদার গল্প অবলম্বনে তৈরি পরিচালক পীযূষ বসুর সিনেমা ‘ব্রজবুলি’ তৈরী হয়। নামভূমিকায় ছিলেন বাংলার খ্যাতনামা নায়ক উত্তম কুমার।

তথ্যসূত্র
---------

1. 1 2  "ব্রজদার বুলি"। আনন্দবাজার পত্রিকা। ১০ অক্টোবর ২০১৫। সংগ্রহের তারিখ ১০ এপ্রিল ২০১৭।
2. 1 2  রূপদর্শী (১৩৯০ বঙ্গাব্দ)। *ব্রজদার গুল্প সমগ্র*। কলকাতা: আনন্দ পাবলিশার্স। পৃষ্ঠা ৩৫, ৬২, ৬৯।  এখানে তারিখের মান পরীক্ষা করুন: `|তারিখ=` (সাহায্য)
**মার্ক গ্রিভিল বার্মেস্টার** (ইংরেজি: Mark Burmester; জন্ম: ২৪ জানুয়ারি, ১৯৬৮) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মনিকাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার ছিলেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **মার্ক বার্মেস্টার**। কখনোবা ইনিংস উদ্বোধনে নামতেন।

খেলোয়াড়ী জীবন
---------------

ঈগলসভেল হাই স্কুলে অধ্যয়ন করেছেন। ১৯৯০-৯১ মৌসুম থেকে ২০০০-০১ মৌসুম পর্যন্ত মার্ক বামেস্টারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্ট ও আটটি একদিনের আন্তর্জাতিকে অংশগ্রহণ করেছেন মার্ক বার্মেস্টার।

১৯৯২ সালের ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। এ বিশ্বকাপে চার খেলায় অংশ নেন। শচীন তেন্ডুলকর ও ডিন জোন্স তার শিকারে পরিণত হয়েছিলেন।

১৮ অক্টোবর, ১৯৯২ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে একই মাঠে সফরকারী নিউজিল্যান্ডের বিপক্ষে সর্বশেষ টেস্টে অংশ নেন তিনি। ১৯৯২ সালে জিম্বাবুয়ের ক্রিকেটের ইতিহাসের উদ্বোধনী টেস্টে অংশগ্রহণ করার সৌভাগ্য হয় তার। বোলিং উদ্বোধনে নেমে জিম্বাবুয়ের প্রথম বোলার হিসেবে টেস্টে উইকেট পান। ভারতীয় অল-রাউন্ডার রবি শাস্ত্রীকে আউট করেন তিনি। ঐ খেলাটি নিষ্প্রাণ ড্রয়ে পরিণত হয়েছিল।

ঐ ইনিংসে তিনি ৩/৭৮ লাভ করলেও পরবর্তীতে নিউজিল্যান্ডের বিপক্ষে দুইবার সুযোগ পেলেও আর করতে উইকেট লাভ করতে পারেননি। পিঠের আঘাতে কুপোকাত হবার ফলে পরবর্তী দুই বছর কোন খেলায় বোলিং করেননি। ফলশ্রুতিতে দল নির্বাচকমণ্ডলীর কাছ থেকে উপেক্ষার পাত্রে পরিণত হন।

তথ্যসূত্র
---------

1. ↑  "Players / Zimbabwe / ODI caps"। Cricinfo। সংগ্রহের তারিখ ২৫ আগস্ট ২০১৯।
2. ↑  "Zimbabwe ODI Batting Averages"। Cricinfo। সংগ্রহের তারিখ ২৫ আগস্ট ২০১৯।
3. ↑  "Zimbabwe ODI Bowling Averages"। Cricinfo। সংগ্রহের তারিখ ২৫ আগস্ট ২০১৯।

আরও দেখুন
---------

* ইয়ান বুচার্ট
* কেভিন ডিউয়ার্স
* ১৯৯২ ক্রিকেট বিশ্বকাপ দলসমূহ
* জিম্বাবুয়ের টেস্ট ক্রিকেটারদের তালিকা
* ১৯৯২-৯৩ ভারত ক্রিকেট দলের জিম্বাবুয়ে সফর
* জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মার্ক বার্মেস্টার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মার্ক বার্মেস্টার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
জিম্বাবুয়ে দল – ১৯৯২ ক্রিকেট বিশ্বকাপ |
| --- |
| 
* ১ হটন (অঃ)
* ২ আরনট
* ৩ ব্রান্ডেস
* ৪ বার্মেস্টার
* ৫ বুচার্ট
* ৬ ক্যাম্পবেল
* ৭ ডিউয়ার্স
* ৮ এ ফ্লাওয়ার (উইঃ)
* ৯ জেমস
* ১০ জার্ভিস
* ১১ পাইক্রফট
* ১২ শাহ
* ১৩ ট্রাইকোস
* ১৪ ওয়ালার

 | জিম্বাবুয়ে |
**শ্রীমতি *শান্তি জৈন*** ভারতের একজন প্রখ্যাত লোকসঙ্গীত শিল্পী। তিনি ভোজপুরি, মৈথিলি এবং মাগধি ভাষার লোকগানের গায়িকা হিসাবে দক্ষতা অর্জন করেছেন। তিনি প্রধানত তার বিশেষ গায়নশৈলী তাকে বিহারের একজন জনপ্রিয় লোকগান শিল্পীরূপে প্রতিভাত করেছে। এছাড়াও তিনি লোকসঙ্গীত সংক্রান্ত সাহিত্যের রচয়িতা রূপেও সুপরিচিত এবং তার প্রকাশিত একাধিক গ্রন্থ রয়েছে। লোকশিল্পে তার অবদানের জন্যে ২০২০ সালে তিনি ভারতের চতুর্থ সর্বোচ্চ অসামরিক সম্মান 'পদ্মশ্রী' পুরস্কার লাভ করেছেন ।

ব্যক্তিগত জীবন
--------------

শান্তির জন্ম ১৯৪৬ সালের ৪ঠা জুলাই, বিহারের ভোজপুর জেলায় । সঙ্গীতগুরু এম পি শাস্ত্রী এবং সুধাংশু দাঁ-এর কাছে তার প্রশিক্ষণ গ্রহণ শুরু হয়েছিল।এছাড়া তিনি তিরিশ বছরেরও বেশি সময় ধরে বিহারের লোকগানে এই অঞ্চলের সর্বাধিক পরিচিত সংগীতজ্ঞ প্রয়াত বিন্ধ্যাবাসিনী দেবীর কাছ থেকেও প্রশিক্ষণ পেয়েছেন। 'চৈতি', 'কাজরী','চৌহাট' -ইত্যাদি ঘরানার লোকগানে তিনি সুদক্ষ। প্রথাগত ভাবে তিনি 'সঙ্গীত প্রভাকর' অর্জন করেছেন।
তিনি সংস্কৃত এবং হিন্দি সাহিত্যে স্নাতকোত্তর ডিগ্রী অর্জন করেছেন এবং মগধ বিশ্ববিদ্যালয়ের অধিভুক্ত অরবিন্দ মহিলা কলেজে সংস্কৃতের অধ্যাপিকারূপে কর্মরত রয়েছেন। আকাশবানী এবং দূরদর্শনে নিয়মিত অনুষ্ঠান পরিবেশন করে থাকেন তিনি।
।

কর্মজীবন
--------

স্বীকৃতি ও সম্মাননা
-------------------

* ২০২০ সালে ভারত সরকার দ্বারা পদ্মশ্রী পুরস্কার
* ২০০৯ সালে লোক সঙ্গীতে তাঁর অবদানের জন্য সঙ্গীত নাটক অকাদেমি পুরস্কার
* ২০০৮ সালে বিহার সরকারের সংস্কৃতি বিভাগ কর্তৃক প্রদত্ত 'বিহার কলাকার সম্মান'
* বিহার সরকার দ্বারা প্রদত্ত 'বিহার গৌরব গান'
* মধ্যপ্রদেশ সরকার কর্তৃক ভূষিত জাতীয় 'দেবী অহল্যা সম্মান'
* ২০০৬ সালের কে কে বিড়লা ফাউন্ডেশন দ্বারা প্রদত্ত শংকর সম্মান তাঁর "লোকগীতকে সন্দর্ভ অর আইয়াম" বইয়ের জন্য
* 'লোকসাহিত্যে রাষ্ট্রীয় চেতনা' প্রকল্পের জন্য ভারত সরকারের সংস্কৃতি মন্ত্রকের জাতীয় বৃত্তি
* ১৯৯৯ সালে বন্যজীবন সুরক্ষার উপর ভিত্তি করে সংগীত 'ব্যাথা' নির্মাণের জন্য আকাশবানী দ্বারা প্রদত্ত জাতীয় পুরস্কার
* ১৯৮৩ সালে 'চৈতি'- নামক বইয়ের জন্য বিহারের 'রাজ ভাষা পুরস্কার'

আরও দেখুন
---------

তথ্যসূত্র
---------

1. 1 2
2. 1 2 3 4 5 6 7 8 9 10  "সংরক্ষণাগারভুক্ত অনুলিপি"। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২০।
3. ↑  "সংরক্ষণাগারভুক্ত অনুলিপি"। ১২ মে ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২০।
4. ↑
গুরু থেকে ক্রিড়াবিষয়ক শিক্ষা নিচ্ছে একজন শিক্ষার্থী
**কোচিং** বা **শিক্ষা দেত্তয়া** একধরনেরউন্নয়নমূলক ব্যবস্থা যেখানে একজন কোচ নামে একজন থাকে, যিনি একজন শিক্ষার্থী বা মক্কেলের ব্যক্তিগত বা পেশাদারী লক্ষ্য অর্জনের জন্য প্রশিক্ষণ এবং নির্দেশিকা দিয়ে সহায়তা করে থাকেন। কখনো কখনো, কোচিং দুই ব্যক্তির মধ্যে একটি অনানুষ্ঠানিক সম্পর্ক হতে পারে, যার অন্যের তুলনায় বেশি অভিজ্ঞতা এবং দক্ষতা রয়েছে তিনি অপেক্ষাকৃত কম অগ্রসরগামীকে  পরামর্শ এবং নির্দেশনা দিয়ে থাকেন; কিন্তু কোচিং মেন্টরিং থেকে আলাদা। মেন্টরিং-এ নির্দিষ্ট কর্ম বা উদ্দেশ্য সাধনে মননিবেশ করা হয়। যা কোচিং এর  লক্ষ্যের সাধারণ লক্ষ্য বা সামগ্রিক উন্নয়নের বিপরীত।

উৎপত্তি
-------

কোচিং একটি ইংরেজি শব্দ, যার উৎপত্তি হয়েছে "কোচ" নামক শব্দ থেকে। কোচ শব্দটি প্রথম 
The first use of the term "coach" in connection with an instructor or trainer arose around 1830 in Oxford University slang for a tutor who "carried" a student through an exam. The word "coaching" thus identified a process used to transport people from where they are to where they want to be. The first use of the term in relation to sports came in 1861. Historically the development of coaching has been influenced by many fields of activity, including adult education, the Human Potential Movement, large-group awareness training (LGAT) groups such as "est", leadership studies, personal development, and psychology.

তথ্যসূত্র
---------

1. ↑  Passmore, Jonathan, সম্পাদক (২০১৬) [2006]। *Excellence in Coaching: The Industry Guide* (3rd সংস্করণ)। London; Philadelphia: Kogan Page। আইএসবিএন 9780749474461। ওসিএলসি 927192333।
2. ↑  Renton, Jane (২০০৯)। *Coaching and Mentoring: What They are and How to Make the Most of Them*। New York: Bloomberg Press। আইএসবিএন 9781576603307। ওসিএলসি 263978214।
3. ↑  Chakravarthy, Pradeep (২০ ডিসেম্বর ২০১১)। "The Difference Between Coaching And Mentoring"। Forbes। সংগ্রহের তারিখ ৪ জুলাই ২০১৫।
4. ↑  *coach* .
5. ↑  Cox, Elaine; Bachkirova, Tatiana; Clutterbuck, David, সম্পাদকগণ (২০১৪) [2010]। *The Complete Handbook of Coaching* (2nd সংস্করণ)। Los Angeles; London: Sage Publications। আইএসবিএন 9781446276150। ওসিএলসি 868080660।
6. ↑  Wildflower, Leni (২০১৩)। *The Hidden History of Coaching*। Coaching in practice series। Maidenhead: Open University Press। আইএসবিএন 9780335245406। ওসিএলসি 820107321।
১৯৫২ সালে এলিয়ানর রুজভেল্ট লেডি হায়দারী ক্লাবে বক্তব্য দিচ্ছেন 
**লেডি হায়দারি ক্লাব** (১৯২৯) হলো ভারতের হায়দ্রাবাদ প্রদেশের মহিলাদের একটি অভিজাত ক্লাব। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো।

ইতিহাস
------

১৯২৯ সালে আমিনা হায়দারির মাধ্যমে লেডি হায়দারী ক্লাব শুরু হয়। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। আমিনা হায়দারী হলেন স্যার আকবর হায়দারীর স্ত্রী। তিনি নিজামের নির্বাহী পরিষদের সভাপতি ছিলেন। এই ক্লাবটি ভারতীয় ও ব্রিটিশ নারী এবং হায়দ্রাবাদ মহিলা সমিতি ক্লাব কর্তৃক ব্যবহৃত হয়। 

১৯৫২ সালে ক্লাবটিতে সামাজিক কর্মীদের নিয়ে একটি সম্মেলন অনুষ্ঠিত হয়। এই সম্মেলনে বক্তব্য দিতে আসেন এলিয়ানর রুজভেল্ট।

অবকাঠামো
--------

ক্লাব ভবনটির নকশা করেন জেইন ইয়ার জং। এতে একটি বিশেষ প্রবেশদ্বার ছিলো যা পর্দাযুক্ত নারীদের গাড়ী প্রবেশ ও বের হতে পারতো, কিন্তু লোকজন তা দেখতে পেতো না। বড় প্রবেশদ্বারের পরে ছিলো কক্ষ এবং হলরুম। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। ক্লাব একবার দরিদ্রদের জন্য একটি স্কুল চালু করেছিলো। সেখানে উর্দু, তেলুগু এবং ইংরেজি ভাষার বইবিশিষ্ট একটি গ্রন্থাগার ছিল।

বর্তমান
-------

ক্লাবের ভবনটি ১৯৮৬ সালে গান্ধী মেডিকেল কলেজের অংশ হিসাবে সংযুক্ত করা হয়। কলেজ কর্তৃপক্ষ মনে করেছিলো যে ক্লাবটি যে স্থানে অবস্থিত ছিলো, তা যথাযথ নয়। তাছাড়া ক্লাবটিও তার ভবনকে কলেজের ব্যবহার করার অনুমতি দেয়। ২০১১ সালে ক্লাবটির সদস্য ছিলেন ১২০ জন। সদস্যদের জন্য এর ভবন সংস্কারের প্রয়োজন ছিল।

উল্লেখযোগ্য সদস্য
-----------------

* আমিনা হায়দারী, স্যার আকবর হায়দারীর স্ত্রী, হায়দ্রাবাদের প্রধান মন্ত্রী
* রাজকুমারী নিলুফার, নিজাম রাজ পরিবারের রাজকুমারী

তথ্যসূত্র
---------

1. 1 2 3  Rangan, Pavithra S। "Lady Hydari Club yearns for past glory"। *The Hindu* (ইংরেজি ভাষায়)। সংগ্রহের তারিখ ২০১৭-০৫-১৯।
2. ↑  "I've always struggled with my relationship with my father: Aditi - Times of India"। *The Times of India*। সংগ্রহের তারিখ ২০১৭-০৫-১৯।
3. 1 2 3 4  Kumar, Sanjeeva। "Lady Hydari Club"। সংগ্রহের তারিখ ১৯ মে ২০১৭।
**কুমিরা আবাসিক বালিকা স্কুল এন্ড কলেজ** বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান
-------

প্রতিষ্ঠানটি চট্টগ্রাম জেলার সীতাকুণ্ড উপজেলার সোনাইছড়ি ইউনিয়নের ঘোড়ামরা গ্রামে অবস্থিত।

ইতিহাস
------

১৯৮৬ সালে এটি প্রতিষ্ঠিত হয়। বিশিষ্ট শিক্ষাবিদ ও শিক্ষা সংগঠক আলহাজ্ব নজির আহমদ চৌধুরীর উদ্যোগে স্থানীয় কিছু সংখ্যক শিক্ষানুরাগী এবং বাংলাদেশ রেলওয়ে কর্তৃপক্ষের প্রত্যক্ষ সহযোগিতায় কুমিরা বালিকা বিদ্যালয়টি প্রতিষ্ঠিত হয়। ১৯৯০ সালে কুমিরা নিম্ন মাধ্যমিক বালিকা বিদ্যালয় হিসেবে স্বীকৃতি লাভ করে। ১৯৯৩ সালে এমপিও ভুক্ত হয়। ১৯৯৫ সালে কুমিরা বালিকা উচ্চ বিদ্যালয় হিসেবে স্বীকৃতি প্রাপ্ত হয়। ১৯৯৭ সনে কলেজ শাখা খোলা হয় কিন্তু বোর্ডের অনুমতি না পাওয়ায় পরবর্তীতে কলেজ শাখার কার্যক্রম স্থগিত করা হয়। ১৯৯৫ সালের ১৯ মে ছাত্রীনিবাস ভবন উদ্বোধন করেন এফবিসিসিআই সভাপতি সালমান এফ রহমান। তখন থেকে প্রতিষ্ঠানটিতে আবাসিক ব্যবস্থা চালু হয়। ২০০৬ সালে পুনরায় কলেজ শাখা সংযোজন এবং অনুমতি প্রাপ্ত হয়। ২০০৯ সনে কলেজ শাখায় বিজ্ঞান, মানবিক ও ব্যবসায় শিক্ষা শাখা সহ একাডেমিক স্বীকৃতি লাভ করে।

ব্যবস্থাপনা
-----------

প্রতিষ্ঠানটি পরিচালনার জন্য জনাব ডাঃ মোহাম্মদ রেজাউল করিমকে সভাপতি করে ১১ জন বিশিষ্ট পরিচালনা পরিষদ রয়েছে।

শিক্ষকবৃন্দ
-----------

প্রতিষ্ঠানটির অধ্যক্ষ জনাব মোহাম্মদ নাসির উদ্দিন।

অবকাঠামো
--------

একাডেমিক ভবনটি একটি ত্রিতল ভবন।

শিক্ষা কার্যক্রম
----------------

এটি একটি বালিকা স্কুল এন্ড কলেজ। এ প্রতিষ্ঠানে ষষ্ঠ শ্রেণী থেকে উচ্চ মাধ্যমিক পর্যায় পর্যন্ত শিক্ষালাভের সুযোগ রয়েছে। বর্তমানে ১২ শতাধিক শিক্ষার্থী এ প্রতিষ্ঠানে অধ্যয়নরত আছে।

ফলাফল ও কৃতিত্ব
---------------

বিগত বছরের পাশের হার ৮৩.১৯%। প্রত্যেক বছর এ প্রতিষ্ঠান থেকে এইচএসসি, এসএসসি ও জেএসসি পরীক্ষায় কৃতিত্বের সাথে শিক্ষার্থীরা ফলাফল করে আসছে।

আরো দেখুন
---------

* সীতাকুণ্ড উপজেলার শিক্ষাপ্রতিষ্ঠানের তালিকা

তথ্যসূত্র
---------

1. 1 2 3 4 5 6 7

বহিঃসংযোগ
---------
**ফিলোফোবিয়া** ( গ্রীক ভাষায় "φιλέω-φιλώ" "**ফিলো**" হলো ( ভালোবাসা ) এবং "φοβία" ( ফোবিয়া )) হল প্রেমে পড়ার ভয় ।    DSM-5 এর অন্তর্ভুক্ত নয়।   এই ঝুঁকিটি সাধারণত তখন হয় যখন একজন ব্যক্তি প্রেম সম্পর্কিত কোনো মানসিক অশান্তির মুখোমুখি হন, তবে এটি একটি দীর্ঘস্থায়ী ফোবিয়াও হতে পারে। এটি একজন ব্যাক্তির জীবনযাত্রাকে প্রভাবিত করে এবং তার কৃত প্রতিশ্রুতি থেকে দূরে ঠেলে দেয়। প্রেমে পড়া বা প্রেমে পড়ার এই ভয়ের একটি নেতিবাচক দিক হল এটি একজন ব্যক্তিকে নিঃসঙ্গ রাখে। এটি ধর্মীয় ও সাংস্কৃতিক বিশ্বাস থেকেও বিকশিত হতে পারে। এটি ভিতর থেকে আসা আবেগকে প্রশমন করে এবং এর প্রতি নির্দিষ্ট অপরাধবোধ এবং হতাশার সৃষ্টি করে।

তথ্যসূত্র
---------

1. ↑  Tavormina, Romina (নভেম্বর ২০১৪)। "Why are we afraid to love?": 178–183। আইএসএসএন 0353-5053। পিএমআইডি 25413537।
2. ↑  "Definition of philophobia | Dictionary.com"। *www.dictionary.com* (ইংরেজি ভাষায়)। সংগ্রহের তারিখ ২০২০-১১-০৩।
3. ↑  "philophobia - Wiktionary"। *en.wiktionary.org*। সংগ্রহের তারিখ ২০২০-১১-০৩।
4. ↑  "What is philophobia?"। ৫ ফেব্রুয়ারি ২০২০। "What is philophobia?". 5 February 2020.
5. ↑  "What Is Philophobia, and How Can You Manage Fear of Falling in Love?"। ২ নভেম্বর ২০১৭। "What Is Philophobia, and How Can You Manage Fear of Falling in Love?". 2 November 2017.
**ফিল্ড মার্শাল** (এফএম) একজন পাঁচ তারকা জেনারেল অফিসার র‌্যাঙ্ক এবং শ্রীলঙ্কা সেনাবাহিনীতে সর্বোচ্চ অর্জনযোগ্য র‌্যাঙ্ক। ফিল্ড মার্শালকে তাত্ক্ষণিকভাবে জেনারেলের ঊর্ধ্বে স্থান দেওয়া হয়েছে এবং কেবল একবারই সম্মানিত পদমর্যাদা হিসাবে শরৎ ফনসেকাকে ভূষিত করা হয়েছে।  এটি শ্রীলঙ্কা বিমান বাহিনীর ফ্লিট এবং মার্শালের সমতুল্য।

সুবিধাদি
--------

আ ফিল্ড মার্শাল আজীবন শ্রীলঙ্কা সেনাবাহিনীর সক্রিয় তালিকায় একজন সার্ভিসিং অফিসার হিসাবে রয়েছেন। এটি কোনও সম্মানজনক পদ যার কোনও আদেশ বা প্রশাসনিক দায়িত্ব নেই, এবং অফিসার সেনা আইনের সাপেক্ষে নয়। সুতরাং, ফিল্ড মার্শালকে রাজনৈতিক কর্মকাণ্ডে জড়িত থাকার এবং রাজনৈতিক অ্যাপয়েন্টমেন্ট গ্রহণের অনুমতি দেওয়া হয়। অগ্রাধিকারের ক্রমে র‌্যাঙ্কধারক একজন মন্ত্রিপরিষদের মন্ত্রীর সমতুল্য। তিনি সমস্ত আনুষ্ঠানিক অনুষ্ঠানে ইউনিফর্মে অংশ নিতে পারেন। এই পদমর্যাদার একজন কর্মকর্তা সেনাবাহিনী দ্বারা রক্ষিত একটি অফিস এবং এইড-ডি-ক্যাম্প এবং ব্যক্তিগত কর্মচারীদের অধিকারী; পাশাপাশি জীবনের জন্য একটি পরিবেশনকারী জেনারেলের অধিকারী সমস্ত সুযোগ-সুবিধা। এর মধ্যে রয়েছে বেতন, একটি সরকারী আবাস, পরিবহন এবং সুরক্ষা বিশদ। তদুপরি, এই ধরনের একজন কর্মকর্তা চারজন অফিসার এবং আরও ১৫০ জন র‌্যাঙ্কের সমন্বয়ে গার্ড অব অনার এবং একু-বন্দুকের স্যালুট দিয়ে তাঁর মৃত্যুতে একটি সামরিক জানাজা পাওয়ার অধিকারী। এই জাতীয় আধিকারিকের বিধবা তার স্বামীকে যাবজ্জীবনের জন্য দেওয়া বেতন, ভাতা এবং আবাসনের অধিকারী।

পদমর্যাদা
---------

একটি ফিল্ড মার্শালের স্বাক্ষর একটি পদ্ম পুষ্পস্তবক পুষ্পস্তবক অর্পিত ব্যাটন উপর জাতীয় প্রতীক নিয়ে গঠিত। অ্যাপয়েন্টমেন্টের সময়, ফিল্ড মার্শালগুলিকে একটি সোনার টিপড লাঠি (যা তারা আনুষ্ঠানিক উপলক্ষে চালিয়ে যেতে পারে) এবং একটি ব্যক্তিগত পতাকা দেওয়া হয়।

ইউনিফর্ম
--------

একটি ফিল্ড মার্শালের ইউনিফর্মটি অনন্য যে এটি শ্রীলঙ্কা সেনা পোশাক নিয়মাবলী অনুসরণ করে, তবে তাদের অধীন হয় না।  একটি উল্লেখযোগ্য পার্থক্য হ'ল পাঁচ তারকা রেড জর্জেট প্যাচগুলির ব্যবহার ।

ফিল্ড মার্শালদের তালিকা
-----------------------

সরথ ফনসেকা ছিলেন প্রথম এবং আজ অবধি কেবলমাত্র শ্রীলঙ্কার সেনা অফিসার পদে পদোন্নতি পেয়েছিলেন। ২২ মার্চ ২০১৫-তে তাকে পদোন্নতি দেওয়া হয়েছিল।

তথ্যসূত্র
---------

1. ↑  "PROMOTION APPROVED BY HIS EXCELLENCY THE PRESIDENT" (পিডিএফ)। *documents.gov.lk*। THE DEPARTMENT OF GOVERNMENT PRINTING, SRI LANKA.। সংগ্রহের তারিখ ৬ এপ্রিল ২০২১।
2. ↑  "Nation Salutes War Veteran, General Sarath Fonseka (Retd) Conferring Field Marshal Rank"। army.lk। ২০১৫-০৪-০২ তারিখে মূল থেকে আর্কাইভ করা। সংগ্রহের তারিখ ২০১৫-০৩-২২।
3. ↑  Gen. GSC Fonseka elevated to the rank of 'Field Marshal', Ministry of Defence (Sri Lanka), Retrieved 29 March 2015
4. ↑  Field Marshal post with Lifetime cabinet powers for General Sarath Fonseka..!
5. ↑  "All Ranks, Privileges & Pension Restored for General (Retd) Sarath Fonseka"। defence.lk। ২০১৫-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৫-০৩-২২।
6. ↑  What makes a Field Marshal  ওয়েব্যাক মেশিনে আর্কাইভকৃত ২৬ জানুয়ারি ২০১৮ তারিখে, Ramesh Irugalbandara, newsfirst.lk, Retrieved 5 April 2015
7. ↑  "Field Marshal Sarath Fonseka to take oaths as MP tomorrow"। ১০ জুন ২০১৭ তারিখে মূল থেকে আর্কাইভ করা। সংগ্রহের তারিখ ১০ মে ২০২১।
8. ↑  "What makes a Field Marshal ?"। ২৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১০ মে ২০২১।
জর্দানের উত্তরে সিরিয়া, পূর্বে ইরাক ও সৌদি আরব, দক্ষিণে সৌদি আরব ও আকাবা উপসাগর এবং পশ্চিমে ইসরায়েল ও পশ্চিম তীর। জর্দানের আয়তন ৮৯,৫৫৬ বর্গকিলোমিটার। 
**জর্দানের ইতিহাস** বলতে  হাশেমীয় জর্দান রাজ্যের ইতিহাস এবং ব্রিটিশ প্রটেক্টরেটের অধীনে ট্রান্সজর্ডান আমিরাত এর পটভূমির পাশাপাশি ট্রান্সজর্ডান অঞ্চলের সাধারণ ইতিহাসকে বোঝায়।

ট্র্যান্সজর্ডানে পুরা প্রস্তর যুগের বা আদিম প্রস্তর যুগের মানব ক্রিয়াকলাপের প্রমাণ পাওয়া যায়। এলাকাটি ব্রোঞ্জ যুগের (মানব সভ্যতার প্ৰাক ঐতিহাসিক কালের তিনটি প্ৰধান পুরাতাত্ত্বিক ভাগের (প্ৰস্তর যুগ, ব্ৰোঞ্জ যুগ ও লৌহ যুগ) দ্বিতীয় ভাগ) যাযাবর উপজাতিদের দ্বারা প্রতিষ্ঠিত হয়েছিল, যা লৌহ যুগের সময় ছোট ছোট সাম্রাজ্য যেমন ইদোমীয় এবং অম্মোনয়ীদের দ্বারা একত্রিত হয়েছিল যার আংশিক এলাকায ইস্রায়েলীয়দের দ্বারা নিয়ন্ত্রিত হত।

ক্লাসিক পিরিয়ডে, ট্রান্সজর্ডান গ্রীকদের দখলে এবং পরবর্তীতে রোমানদের দখলে চলে যায়। রোমান জুদিয়া প্রদেশের অধিকাংশ অধিবাসীই হচ্ছে নবতাঈ, তবে ইহুদীরা জর্দান উপত্যকায় বসতি স্থাপন করেছিল। রোমান এবং বাইজেন্টাইনদের অধীনে, ট্রান্সজর্ডান ছিল উত্তরের ডেকাপোলিসদের আবাসস্থল, যার অধিকাংশ এলাকায় বাইজেন্টাইন আরব নামে আখ্যায়িত করা হয়েছিল।

প্রাচীন ইতিহাস
--------------

জর্দানে পুরা প্রস্তর যুগের বা আদিম প্রস্তর যুগের মানুষের ক্রিয়াকলাপের প্রমাণ পাওয়া যায় । যদিও সেখানে ঐ যুগের কোন স্থাপত্যের সন্ধান মেলেনি, তবে প্রত্নতত্ত্ববিদরা বেশ কিছু সরঞ্জাম যেমন চকমকি পাথর এবং শিলার কুড়াল, ছুরি, চাঁচুনি পাওয়া যায়।

নব্যপ্রস্তরযুগ বা নবপোলিয় যুগে (৮৫০০-৪৫০০ খ্রিস্টপূর্ব) (প্রস্তরযুগের শেষ অধ্যায়) মূলত তিনটি প্রধান পরিবর্তন সংঘঠিত হয়। প্রথমত, মানুষ শারীরিকভাবে সক্রিয় হতে শুরু করে, ছোট ছোট গ্রামে বসবাস করতে শুরু করে, এবং খাদ্যশস্য, মটরশুটি এবং মরিচ, পাশাপাশি ছাগলের মতো গৃহস্থালীর নতুন নতুন খাদ্যের উৎস আবিষ্কার করতে শুরু করেন। এই সময় জনসংখ্যা হাজারে হাজারে বৃদ্ধি পেয়েছে।

দ্বিতীয়ত, এই স্থানান্তরের ধরন জলবায়ু পরিবর্তনের অনুঘটক হিসেবে কাজ করেছে। পূর্ব মরুভূমি, বিশেষত, ধীরে ধীরে উষ্ণতর এবং শুষ্ক থেকে শুষ্কতর হয়ে উঠে, এবং এমন পর্যায় চলে যায় যে বছরের বেশিরভাগ ক্ষেত্রেই অনাবাসী হয়ে ওঠে। এই জলাশয় জলবায়ু পরিবর্তন ৬৫০০ এবং ৫৫০০ খ্রিস্টপূর্বের মধ্যে ঘটেছে বলে মনে করা হয়ে থাকে।

তৃতীয়ত, ৫৫০০ এবং ৪৫০০ খ্রিস্টপূর্বের শুরুতে, এই অঞ্চলে অধিবাসীরা প্লাস্টারের পরিবর্তে মৃত্তিকা থেকে মৃৎশিল্প তৈরি করতে শুরু করেছিলেন। সম্ভবত মেসোপটেমীয় সভ্যতা থেকে ঐ যুগের কারিগররা মাটির পাত্র তৈরির প্রযুক্তি শুরু করেছিল।

ট্রান্সজর্ডান আমিরাত
--------------------

চার শতাব্দীর স্থায়ী অটোমান শাসনের পর (১৫১৬-১৯১৮), প্রথম বিশ্বযুদ্ধের সময় ট্রান্সজর্ডানের উপর তুর্কি নিয়ন্ত্রণের সমাপ্তি ঘটে।

তথ্যসূত্র
---------
**ফিল্লাউর** (ইংরেজি: Phillaur) ভারতের পাঞ্জাব রাজ্যের জলন্ধর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ৩১°০২′ উত্তর ৭৫°৪৭′ পূর্ব﻿ / ﻿৩১.০৩° উত্তর ৭৫.৭৮° পূর্ব﻿ / 31.03; 75.78। সমুদ্র সমতল হতে এর গড় উচ্চতা হল ২৩৪ মিটার (৭৬৭ ফুট)।

জনসংখ্যার উপাত্ত
----------------

ভারতের ২০১১ সালের আদম শুমারি অনুসারে ফিল্লাউর শহরের জনসংখ্যা হল ২৪,৬৮৮ জন। এর মধ্যে পুরুষ ৫২.৫% এবং নারী ৪৭.৫%।

এখানে সাক্ষরতার হার ৮৩.১৬%। পুরুষদের মধ্যে সাক্ষরতার হার ৮৭.০৭% এবং নারীদের মধ্যে এই হার ৭৮.৮৮%। রাজ্যের সাক্ষরতার হার ৭৫.৮৪%, তার চাইতে ফিল্লাউর এর সাক্ষরতার হার বেশি।
এই শহরের জনসংখ্যার ১১.৩৭% হল ৬ বছর বা তার কম বয়সী।

তথ্যসূত্র
---------

1. ↑  "Phillaur"। *Falling Rain Genomics, Inc*। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০১১ সালের আদম শুমারি"। সংগ্রহের তারিখ ডিসেম্বর ২8,২০১৫।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

|  |  |
| --- | --- |
|  | *এই নিবন্ধটি ভারতের পাঞ্জাব রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**লেনক্স স্টিফেন বানি বাটলার** (ইংরেজি: Lennox Butler; জন্ম: ৯ ফেব্রুয়ারি, ১৯২৯ - মৃত্যু: ১ সেপ্টেম্বর, ২০০৯) ত্রিনিদাদ ও টোবাগোর পোর্ট অব স্পেনের উডব্রুক এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **লেনক্স বাটলার**।

প্রথম-শ্রেণীর ক্রিকেট
---------------------

১৯৪৮-৪৯ মৌসুম থেকে ১৯৫৫-৫৬ মৌসুম পর্যন্ত লেনক্স বাটলারের প্রথম-শ্রেণীর খেলোয়াড়ী জীবন চলমান ছিল।

লেনক্স বানি বাটলার সংক্ষিপ্ত সময়ের জন্যে প্রথম-শ্রেণীর ক্রিকেটে পদচারণ করেছিলেন। ফাস্ট-মিডিয়াম বোলার হিসেবে ত্রিনিদাদ দলের অনিয়মিত সদস্যের মর্যাদাপ্রাপ্ত হন। ১৯৫৪-৫৫ মৌসুমে সফররত অস্ট্রেলীয় একাদশের বিপক্ষে প্রস্তুতিমূলক খেলায় ৫/৮৯ পান। এটিই তার সমগ্র প্রথম-শ্রেণীর খেলোয়াড়ী জীবনে একমাত্র পাঁচ-উইকেট লাভের ঘটনা ছিল।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেনক্স বাটলার। ১১ এপ্রিল, ১৯৫৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

প্রস্তুতিমূলক খেলায় সুন্দর ক্রীড়ানৈপুণ্য প্রদর্শনের স্বীকৃতিস্বরূপ পোর্ট অব স্পেনে সফরকারী অস্ট্রেলিয়ার বিপক্ষে সিরিজের দ্বিতীয় টেস্টে অংশগ্রহণের জন্যে মনোনীত হন। তবে, ব্যাটসম্যানদের উপযোগী পিচে তার বোলিং তেমন সুবিধা পায়নি। অস্ট্রেলিয়া ৬০০/৯ তুলে ইনিংস ঘোষণা করে। পরবর্তী টেস্টে তাকে আর দলে রাখা হয়নি।

অবসর
----

এরপর তিনি আর একটিমাত্র প্রথম-শ্রেণীর ক্রিকেটে অংশ নিয়েছিলেন। পরবর্তী মৌসুমে ঐ খেলাটি ত্রিনিদাদ বনাম ইডব্লিউ সোয়ানটন একাদশের মধ্যে সম্পন্ন হয়েছিল।

১ সেপ্টেম্বর, ২০০৯ তারিখে ৮০ বছর বয়সে অ্যান্টিগুয়ায় লেনক্স বাটলারের দেহাবসান ঘটে।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ১৯ সেপ্টেম্বর ২০১৯।
3. ↑  "West Indies – Test Bowling Averages"। ESPNCricinfo। সংগ্রহের তারিখ ১৯ সেপ্টেম্বর ২০১৯।

আরও দেখুন
---------

* লেন বাইচাঁন
* গ্লেনডন গিবস
* এক টেস্টের বিস্ময়কারী
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে লেনক্স বাটলার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লেনক্স বাটলার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রার** হলো একটি মালিকানাধীন  সংরক্ষণাগার ফাইল ফরম্যাট যা ডেটা সংক্ষেপণ, ত্রুটি পুনরুদ্ধার এবং ফাইল স্প্যানিং করে । ১৯৯৩ সালে রাশিয়ান সফটওয়্যার ইঞ্জিনিয়ার ইয়েভগেনি রোশাল রার ফাইল (রার নামটি রোশাল আর্কাইভের জন্য) ফরম্যাটটি তৈরি করেছিলেন। *win.rar GmbH* কর্তৃক রার সফটওয়্যার লাইসেন্স পেয়েছে।

রার হলো সম্পর্কযুক্ত রিসোর্স অ্যাডাপ্টার সংরক্ষণাগার ফাইল ফরম্যাট। যা "রার" এক্সটেনশন ব্যবহার করে।

ফাইলের বিন্যাস
--------------

রার ফাইলের নামের এক্সটেনশনে `.rar` ব্যবহার করা হয় এবং ডাটা ভলিউম ও পুনরুদ্ধার ভলিউম সেট করার জন্য `.rev` ব্যবহার করা হয়। রার ফাইলের পূর্ববর্তী সংস্করণগুলিতে "মাল্টি-ভলিউম সংরক্ষণাগার" ব্যবহার করে বেশ কয়েকটি ছোট ফাইল বড় সংরক্ষণাগারে বিভক্ত করে সংরক্ষণ করা হতো। সংখ্যাগুলি ছোট ফাইলগুলিকে যথাযথ ক্রমে রাখার জন্য ফাইল এক্সটেনশনে ব্যবহৃত হতো। প্রথম ফাইলটি `.rar`, দ্বিতীয় ফাইলটি `.r00` তৃতীয় ফাইলটি `.r01`,চতুর্থ ফাইলটি `.r02` এবং পঞ্চম ফাইলটি `.r02` এভাবে পর্যায়ক্রমিক এক্সটেনশন ব্যবহার করে।

রার সংক্ষেপণ অ্যাপ্লিকেশন এবং লাইব্রেরিগুলো (উইন্ডোজের জন্য জিইউআই ভিত্তিক উইনরার অ্যাপ্লিকেশন সহ, বিভিন্ন ওএস এবং অন্যদের জন্য কনসোল রার সুবিধা সহ) হলো ব্যক্তি মালিকানাধীন সফটওয়্যার। যার মালিকানা এবং স্বত্বাধিকার ইয়েভগেনি রোশালের বড় ভাই আলেকজান্ডার এল. রোশানের কাছে ন্যাস্ত।

একটি রার ফাইলের সর্বনিম্ন আকার ২০ বাইট এবং সর্বোচ্চ আকার 9,223,372,036,854,775,807 (২ ৬৩-১ ) বাইট যা ৮ এক্সবিবাইট মাইনাস ১ বাইট এর সমতুল্য।

সফটওয়্যার
----------

### সমর্থিত অপারেটিং সিস্টেম

মাইক্রোসফট উইন্ডোজ (উইনরার নামযুক্ত), লিনাক্স, ফ্রিবিএসডি, ম্যাক ওএস এবং অ্যান্ড্রয়েডের জন্য রার সফটওয়্যারটি উপলব্ধ। আর্কাইভ নিষ্কাশনের ক্ষেত্রে ক্রোম ওএস এ আংশিকভাবে সমর্থিত। এছাড়া উইনরার উইন্ডোজ গ্রাফিকাল ইউজার ইন্টারফেস (জিইউআই) সমর্থন করে। রারের অন্যান্য সংস্করণগুলো কনসোল কমান্ড হিসাবে চালিত হয়। রার ফাইলের নতুন সংস্করণগুলো পূর্বে সমর্থিত কিছু পুরানো অপারেটিং সিস্টেমের সাথে সামঞ্জস্যপূর্ণ নয়।

### রার ফাইল তৈরি

রার ফাইলগুলি কেবল বাণিজ্যিক সফটওয়্যার যেমন উইন্ডোজের জন্য উইনরার, অ্যান্ড্রয়েডের জন্য রার, কমান্ড-লাইন রার (উইন্ডোজ, এমএস-ডস, ম্যাক ওএস, লিনাক্স, এবং ফ্রিবিএস) দিয়ে তৈরি করা যেতে পারে যেগুলোতে আলেকজান্ডার রোশালের লিখিত অনুমতি রয়েছে। এছাড়া রোশালের লাইসেন্সের অধীনে কপিরাইটযুক্ত কোড ব্যবহার করে রার ফাইল তৈরি করা যেতে পারে। সফটওয়্যার লাইসেন্স চুক্তিগুলি *বিপরীত প্রকৌশল*কে নিষিদ্ধ করেছে।

আরও দেখুন
---------

* জিপ (ফাইল ফরমেট)

তথ্যসূত্র
---------

1. ↑  RAR 5.0 technote
2. ↑  "Interview by correspondence" (রুশ ভাষায়)। ১৯৯৭–২০০২। সংগ্রহের তারিখ ২৬ এপ্রিল ২০১০।
3. 1 2  win.rar GmbH। "RAR and WinRAR END USER LICENSE AGREEMENT (EULA)"। *RARLAB*। The author and holder of the copyright of the software is Alexander L. Roshal. [...] Neither RAR binary code, WinRAR binary code, UnRAR source or UnRAR binary code may be used or reverse engineered to re-create the RAR compression algorithm, which is proprietary, without written permission.
4. 1 2
5. ↑
6. ↑
7. ↑
8. ↑
9. ↑
10. ↑
11. ↑
12. ↑

বহিঃসংযোগ
---------

* প্রাতিষ্ঠানিক ওয়েবসাইট
* রার ল্যাব এফটিপি ডাউনলোড ওয়েবসাইট, উইনরার এবং রার এর বর্তমান এবং পুরানো সংস্করণ
* রার 5.0 সংরক্ষণাগার ফাইল ফরম্যাট
**রায়ান জিরো খ্রাভেনবার্খ** (ওলন্দাজ: *Ryan Gravenberch*; জন্ম: ১৬ মে ২০০২; **রায়ান খ্রাভেনবার্খ** নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে জার্মান ক্লাব বায়ার্ন মিউনিখ এবং নেদারল্যান্ডস জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৭ সালে, খ্রাভেনবার্খ নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় চার বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ১১ ম্যাচে ১টি গোল করেছেন।

প্রারম্ভিক জীবন
---------------

রায়ান জিরো খ্রাভেনবার্খ ২০০২ সালের ১৬ই মে তারিখে নেদারল্যান্ডসের আমস্টারডামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

খ্রাভেনবার্খ নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৭, নেদারল্যান্ডস অনূর্ধ্ব-১৯ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। ২০১৭ সালের ৩১শে জানুয়ারি তারিখে তিনি প্রীতি ম্যাচে প্রজাতন্ত্রী আয়ারল্যান্ড অনূর্ধ্ব-১৫ দলের বিরুদ্ধে ম্যাচে নেদারল্যান্ডস অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের নেদারল্যান্ডস অনূর্ধ্ব-২১ দলে স্থান পেয়েছেন।

পরিসংখ্যান
----------

### আন্তর্জাতিক

*৩ জুলাই ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেদারল্যান্ডস | ২০২১ | ১০ | ১ |
| ২০২২ | ১ | ০ |
| সর্বমোট | ১১ | ১ |

তথ্যসূত্র
---------

1. ↑  "Netherlands U15 - Republic of Ireland U15, Jan 31, 2017 - International Friendlies - Match sheet"। *www.transfermarkt.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Netherlands U21 Squad" [নেদারল্যান্ডস অনূর্ধ্ব-২১ দল]। *espn.com* (ইংরেজি ভাষায়)। ইএসপিএন এফসি। ১ জুলাই ২০২৩। ১ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১ জুলাই ২০২৩।
3. ↑  "Netherlands U21 - Detailed squad 2023" [নেদারল্যান্ডস অনূর্ধ্ব-২১ – বিস্তারিত দল ২০২৩]। *transfermarkt.com* (ইংরেজি ভাষায়)। ট্রান্সফারমার্কেট। ১ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১ জুলাই ২০২৩।

বহিঃসংযোগ
---------


উইকিমিডিয়া কমন্সে **রায়ান খ্রাভেনবার্খ** সংক্রান্ত মিডিয়া রয়েছে।

* রায়ান খ্রাভেনবার্খ – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* রায়ান খ্রাভেনবার্খ – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
* সকারবেসে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
* বিডিফুটবলে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
* ইইউ-ফুটবলে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রায়ান খ্রাভেনবার্খ (ইংরেজি) উইকিউপাত্তে এটি সম্পাদনা করুন
**ঢাকাইয়া ব্যাঙ** (বৈজ্ঞানিক নাম: *Zakerana dhaka*) হলো ব্যাঙের একটি প্রজাতি যেটি ঢাকায় সাজিদ আলী হাওলাদার কর্তৃক আবিষ্কৃত হয়। ব্যাঙটির নমুনা গণভবন ও জাতীয় সংসদের নিকটবর্তী এলাকা থেকে সংগ্রহ করা হয়েছিল। এটি বাংলাদেশি ঝিঁ ঝিঁ ব্যাঙের সাথে ঘনিষ্ঠভাবে সম্পর্কযুক্ত। আবার এটি নেপালি ঝিঁ ঝিঁ ব্যাঙ, পিয়েরের ঝিঁ ঝিঁ ব্যাঙ, বড় পা ওয়ালা ঝিঁ ঝিঁ ব্যাঙ ও তেরাইয়ের ঝিঁ ঝিঁ ব্যাঙের সাথেও গভীরভাবে সম্পর্কযুক্ত। ২০১৬ সালে ঢাকাইয়া ব্যাঙ আবিষ্কারের মাধ্যমে ঢাকায় দেড়শ বছর পর নতুন প্রজাতির প্রাণী আবিষ্কৃত হয়।

এর আগে ১৮৬০ এর দশকে শামুক প্রজাতির প্রাণী বিশেষজ্ঞ উইলিয়াম থিওবল্ড ঢাকার একটি জলাধার থেকে এক নতুন প্রজাতির শামুক আবিষ্কার করেছিলেন, এই ঘটনার পূর্বে ঢাকায় কোনো নতুন প্রজাতির প্রাণী আবিষ্কারের সেটি ছিল সর্বশেষ ঘটনা। *প্লোস ওয়ান* (একটি বিজ্ঞানবিষয়ক সাময়িকী) এ ২০১৬ সালের ২ মার্চ 'ঢাকাইয়া ব্যাঙ' আবিষ্কারের খবর প্রকাশিত হয়। ব্যাঙটির নমুনা গণভবন ও জাতীয় সংসদের নিকটবর্তী এলাকা থেকে সংগ্রহ করা হলেও এটির দেখা মিলে ঢাকা বিশ্ববিদ্যালয় সংলগ্ন এলাকাতেও। ব্যাঙের এই প্রজাতিটি সমগোত্রীয় অন্যান্য ব্যাঙের তুলনায় একটু বেশি অভিযোজনক্ষম।

তথ্যসূত্র
---------

1. 1 2 3 4  "New frog species found in Dhaka"। *Daily Asian Age*।
2. ↑  "নাম তার ঢাকাইয়া ব্যাঙ"। *ইত্তেফাক*। ২০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৯।
3. ↑  "দেড় শ' বছর পর দেখা মিলল নতুন প্রজাতির বন্যপ্রাণীর"। *জনকণ্ঠ*। সংগ্রহের তারিখ ২০ এপ্রিল ২০১৯। [*স্থায়ীভাবে অকার্যকর সংযোগ*]
4. 1 2  "A New Species of Frog (Anura: Dicroglossidae) Discovered from the Mega City of Dhaka"।
5. ↑  Howlader, Mohammad Sajid Ali; Nair, Abhilash; Merilä, Juha (২০১৬-০৩-০২)। Castiglia, Riccardo, সম্পাদক। "A New Species of Frog (Anura: Dicroglossidae) Discovered from the Mega City of Dhaka"। *PLOS ONE* (ইংরেজি ভাষায়)। **11** (3): e0149597। আইএসএসএন 1932-6203। ডিওআই:10.1371/journal.pone.0149597। পিএমআইডি 26934699। পিএমসি 4801011 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: PMC বিন্যাস (link)
**হাজী জাভেদ ইকবাল আব্বাসি** একজন পাকিস্তানি রাজনীতিবিদ এবং প্রাক্তন সিনেটর । তিনি ১৯৮৫ থেকে ১৯৮৮ সাল পর্যন্ত এবং ১৯৯০ থেকে ১৯৯৩ সাল পর্যন্ত পাকিস্তানের জাতীয় পরিষদের সদস্য ছিলেন।

১৯৮৫ সালে পাকিস্তানের সাধারণ নির্বাচনে তিনি এনএ -১২ (অ্যাবটাবাদ) থেকে স্বতন্ত্র প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন । 

১৯৯০ সালে পাকিস্তানের সাধারণ নির্বাচনে তিনি এনএ -১২ (অ্যাবটাবাদ) থেকে ইসলামী জামহুরী ইত্তেহাদের প্রার্থী হিসাবে পাকিস্তানের জাতীয় সংসদ পুনরায় নির্বাচিত হন।  তিনি ৪৩,৭৬৪ ভোট পেয়ে স্বতন্ত্র প্রার্থী সরদার গুল খাতবকে পরাজিত করেছিলেন। 

১৯৯৭ সালের সিনেট নির্বাচনে পাকিস্তান মুসলিম লীগের (নওয়াজ) (পিএমএল-এন) টিকিটে তিনি সিনেটর হন। 

১৯৯৯ সালের পাকিস্তানি অভ্যুত্থানের পরে তিনি ২০০২ সালের আগস্টে গ্রেপ্তার হন এবং কারাগারে বন্দী হন এবং অর্থের বাইরে যে সম্পত্তিতে দোষী সাব্যস্ত হন তাতে জাতীয় জবাবদিহিতা ব্যুরো তাকে ২২.২৫ মিলিয়ন টাকা জরিমানা করে পাঁচ বছরের সশ্রম কারাদন্ড দিয়েছিলেন।  যে কোনও সরকারী পদে থাকার কারণে তাকে ১০ বছরের জন্য অযোগ্য ঘোষণা করা হয়েছিল।

তথ্যসূত্র
---------

1. ↑  Javed, Rashid (২০ সেপ্টেম্বর ২০০২)। "PML-N in hot water in Abbottabad"।
2. 1 2 3 4  Report, Bureau (১ ডিসেম্বর ২০০১)। "Ex-senator gets five years' RI"।
3. ↑  "1990 election result" (পিডিএফ)। ECP। ২৮ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ আগস্ট ২০১৮।
গ্যাস পুড়িয়ে শিখার মাধ্যমে ধাতুর ঢালাই প্রক্রিয়ার নাম হল বৃত্তাকার গ্যাস শিখায় ধাতু ঢালাই (আর্ক ওয়েল্ডিং)
**ঢালাই** একটি জোড়া লাগানো বা নির্মাণ প্রক্রিয়ারযা বস্তুকে সাধারণত ধাতু কিংবা তাপসহ প্লাস্টিককে গলনের মাধ্যমে সংযুক্ত করতে কাজে লাগে যা নিম্নতর তাপমাত্রায় ধাতু জোড়া লাগানোর প্রক্রিয়া, যেমন পিতল-দস্তা-মিশ্রিত ঝালাই (ব্রেজিং) এবং ঝালাই (সোল্ডারিং), ইত্যাদি থেকে ভিন্ন। এতে ভিত্তি (যার বিভিন্ন অংশসমুহকে জুড়তে হবে) ধাতুকে গলানো হয়না। এর পরিবর্তে, যে ধাতু গলিয়ে জোড়া দেয়া হবে তাকে অন্য আবরনের ভেতরে রাখা হয় (যা গলনের পরে ওয়েল্ড পুল নামে পরিচিত) যেটি শীতল হয়ে শক্তিশালী বন্ধন গঠন করে ভিত্তি ধাতু মত দৃঢ় হয়।চাপ প্রয়োগে জোড়ার স্থানে তাপের মাধ্যমে, বা নিজের দ্বারাই, ঝালাই হয়ে থাকে।

ঢালাইয়ের সংজ্ঞা
----------------

দুই খন্ড ধাতুকে উত্তাপের সাহায্যে গলিত কিংবা অর্ধগলিত অবস্থায় এনে, চাপে কিংবা বিনা চাপে, পূরণকারক ধাতু সহযোগে কিংবা ধাতু ছাড়াই স্থায়ীভাবে জোড়া দেওয়ার কৌশলকে ঢালাই (Welding) বলা হয়।

আরও দেখুন
---------

* List of welding codes
* List of welding processes
* Regulated Metal Deposition
* Welding Procedure Specification
* Welder certification

তথ্যসূত্র
---------

গ্রন্থপঞ্জি
-----------

* ASM International (২০০৩)। *Trends in Welding Research*। Materials Park, Ohio: ASM International। আইএসবিএন 0-87170-780-2।
* Cary, Howard B; Helzer, Scott C. (২০০৫)। *Modern Welding Technology*। Upper Saddle River, New Jersey: Pearson Education। আইএসবিএন 0-13-113029-3।
* Hicks, John (১৯৯৯)। *Welded Joint Design*। New York: Industrial Press। আইএসবিএন 0-8311-3130-6।
* Kalpakjian, Serope; Steven R. Schmid (২০০১)। *Manufacturing Engineering and Technology*। Prentice Hall। আইএসবিএন 0-201-36131-0।
* Lincoln Electric (১৯৯৪)। *The Procedure Handbook of Arc Welding*। Cleveland: Lincoln Electric। আইএসবিএন 99949-25-82-2।
* Weman, Klas (২০০৩)। *Welding processes handbook*। New York, NY: CRC Press LLC। আইএসবিএন 0-8493-1773-8।

বহিঃসংযোগ
---------


উইকিমিডিয়া কমন্সে **ঢালাই** সংক্রান্ত মিডিয়া রয়েছে।

* কার্লিতে ঢালাই (ইংরেজি)
অন্য ব্যবহারের জন্য রাণীগঞ্জ ইউনিয়ন দেখুন।

**রাণীগঞ্জ ইউনিয়ন** বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন। চিলমারী হতে ১০ কিলোমিটার দূরে ব্রহ্মপুত্র নদের তীরে  রানীগঞ্জ ইউনিয়ন অবস্থিত। প্রায় ৬ কিলোমিটার আয়তনের ইউনিয়নটি একাংশ নদীগর্ভে বিলীন হয়ে গেছে।

জনসংখ্যার
---------

|  |  |
| --- | --- |
| ওয়াড নং- ০১ | ৫৩১৮ |
| ওয়াড নং- ০২ | ৩১২০ |
| ওয়াড নং- ০৩ | ৪৯০২ |
| ওয়াড নং- ০৪ | ৪৭৩০ |
| ওয়াড নং- ০৫ | ৬১০০ |
| ওয়াড নং- ০৬ | ৩৫৬৯ |
| ওয়াড নং-০৭ | ২৩৪৫ |
| ওয়াড নং- ০৮ | ২১২১ |
| ওয়াড নং- ০৯ | ২৭১৬ |
| সবমোট= | ৩৪৯২১ |

ভ্রমন জায়গা ঃখাল ও নদ-নদী
--------------------------

স্কুল ও কলেজঃএখানে 4 টি উচ্চবিদ্যালয় আর 4 টি মাদ্রাসা আছে।

```
 কুঠিরগ্রাম বালিকা দাখিল মাদরাসা ,ফকিরের হাট এম সিনিয়র আলিম মাদরাসা,রানিগন্জ কাচারি মাদ্রাসা,কাচকোল ছকিনা মাদ্রাসা। 
ফকিরের হাঠ উচ্চ বিদ্যালয়,কয়ারপাড় বির বিক্রম উচ্চ বিদ্যালয়,রানিগন্জ উচ্চবিদ্যালয়,কাচকোল উচ্চ বিদ্যালয়
```

কলেজঃ নাই। 

ভ্রমন জায়গাঃকালিকুড়া পার্ক,ফকিরের হাট খেয়া ঘাট,কাচকোল ঘাট।

খাল= মুঙ্গির বিল, কয়ার বিল, মাগুড়া বিল, প্রভৃতি।

নদ= ব্রহ্মপুত্র নদ।

হাট-বাজার
---------

|  |  |  |  |  |  |
| --- | --- | --- | --- | --- | --- |
| ক্রমিক | নাম | আয়তন | চান্দিনা ভিটির সংখ্যা | ইজারা মূল্য | ঠিকানা |
| ১ | ফকিরেরহাট বাজার | ৩০০ মিটার | ২৫০ মিটার | ২৫০০০টাকা | রানীগঞ্জ ইউনিয়ন, চিলমারী, কুড়িগ্রাম। |
| ২ | আমেরতল বাজার | ৩০০ মিটার |  |  | রানীগঞ্জ ইউনিয়ন, চিলমারী, কুড়িগ্রাম। |
| ৩ | কাঁচকোল বাজার | ২৫০ মিটার | ৪।রানিগঞ্জ বাজার | ২৫০ | রানীগঞ্জ ইউনিয়ন, চিলমারী, কুড়িগ্রাম। |

খেলাধুলা ও বিনোদন
-----------------

এই ইউনিয়নের প্রধান খেলাধুলার মধ্যে বিভিন্ন আন্ত গ্রাম ফুটবল প্রতিযোগিতা, হাডুডু, নৌকা বাইচ, ষাঢ় লড়াই ইত্যাদি বিভিন্ন খেলার আয়োজন স্থানীয় ভাবে সাড়ম্বরে অনুষ্ঠিত হয় । নৌকা বাইচ খুবই জনপ্রিয়। এছাড়াও বিভিন্ন সময় যাত্রাপালা, বয়াতি গানের আসর, সার্কাস এর বিচিত্র প্রদর্শনী এখনো বিদ্যমান। এছাড়াও প্রতিবছর রানীগঞ্জ ইউনিয়নের ফকিরের হাট, কাঁচকোল ও রানীগঞ্জ গ্রামে  মেলা বসে থাকে।
**হ্যাপি টু ব্লীড** (রক্তক্ষরণে খুশী) হল একটি সামাজিক আন্দোলন। ভারতে ঋতুস্রাব সংক্রান্ত সব কিছু নিষিদ্ধ মনে করা এবং যে এই নিয়ে আলোচনা করে তাকে চিহ্নিত করে দেওয়ার বিরুদ্ধে লড়াই করার জন্য এই আন্দোলনের সৃষ্টি। এটি শুরু করেছিলেন নিকিতা আজাদ। তিনি মূলত ভারতের জলন্ধরের বাসিন্দা। তিনি একজন নারী অধিকার কর্মী এবং পাতিয়ালার পাঞ্জাবি বিশ্ববিদ্যালয়ের সরকারি মহিলা কলেজের সাম্মানিক ইংরেজির একজন স্নাতক ছাত্রী। আজাদের আসল নাম নিকিতা অরোরা। তিনি যুক্তরাজ্যের অক্সফোর্ড বিশ্ববিদ্যালয়ের ২০১৮-২০২০ বর্ষের রোডস বৃত্তিধারী একজন ছাত্রী। সেখানে তাঁর পড়ার সময়সূচী হল এমএসটি ইন উইমেনস স্টাডিজ (২০১৯) এবং বিজ্ঞান, মেডিসিন ও টেকনোলজির ইতিহাসে (২০২০) এমএসসি।

ইতিহাস
------

২০১৫ সালের ১৩ই নভেম্বর, কেরালার সবরীমালা মন্দিরের দেবস্বম প্রধান পেরিয়ার গোপালকৃষ্ণন বলেন যে, একজন মহিলার পবিত্রতা খুঁটিয়ে দেখা এবং বিচার করার জন্য একটি মেশিন উদ্ভাবিত হওয়ার পরে মহিলাদের সবরীমালা মন্দিরে প্রবেশ করার অনুমতি দেওয়া হবে। মন্দিরে মহিলাদের প্রবেশ করা নিয়ে এক প্রশ্নের জবাবে তিনি এটি বলেছিলেন। তিনি বলেছিলেন, "এমন একটি সময় আসবে যখন লোকেরা জিজ্ঞাসা করবে যে সমস্ত মহিলাদের সারা বছর মন্দিরে প্রবেশ নিষিদ্ধ করা উচিত কিনা। আজকাল এমন মেশিন রয়েছে যা শরীর খুঁটিয়ে পরীক্ষা করতে পারে এবং অস্ত্র পরীক্ষা করতে পারে। এমন একটি দিন আসবে যখন এমন মেশিন আবিষ্কৃত হবে যেটি কোনও মহিলার মন্দিরে প্রবেশের 'সঠিক সময়' (ঋতুস্রাবী নয়) নির্ণয় করে দেবে। সেই যন্ত্রটি যখন উদ্ভাবিত হবে, তখন আমরা নারীদের ভেতরে ঢুকতে দেওয়ার কথা বলব।"

তাঁর বক্তব্য সমালোচনার মুখে পড়েছিল। এই বক্তব্যের অরিপ্রেক্ষিতে, ২০ বছর বয়সী নিকিতা আজাদ ২০১৫ সালের ২১শে নভেম্বর হ্যাপি টু ব্লীড প্রচারণা শুরু করেছিলেন। আজাদ এবং তাঁর বন্ধুরা একটি সামাজিক মাধ্যম প্রচারণা শুরু করেন। তাঁরা একটি স্যানিটারি প্যাড সহ নিজেদের ছবি পোস্ট করেন যাতে হ্যাপি টু ব্লীড লেখা ছিল। প্রচারণার ফেসবুক পাতায় এই আন্দোলনকে এইভাবে বর্ণনা করা হয়েছিল, "ঋতুস্রাবী মহিলাদের নিষিদ্ধকরণের বিরুদ্ধে এবং মহিলাদের রজঃস্রাবসংক্রান্ত স্বাস্থ্যের পণ্যকরণের বিরুদ্ধে একটি প্রচারাভিযান।" তিনি গোপালকৃষ্ণনকে একটি খোলা চিঠি লিখেছিলেন। সেখানে তিনি মহিলাদের সবরীমালা মন্দিরে প্রবেশ করতে না দেওয়ার বিষয়ে তাঁর যুক্তি নিয়ে প্রশ্ন তোলেন।

তথ্যসূত্র
---------

1. ↑  Sharma, Kalpana। "The open discussion on menstruation is #Happy To Bleed's biggest achievement"। *Scroll.in* (ইংরেজি ভাষায়)। সংগ্রহের তারিখ ২০১৯-০১-১৯।
2. ↑  "Why are Indian women 'Happy to Bleed'?" (ইংরেজি ভাষায়)। ২০১৫-১১-২৩। সংগ্রহের তারিখ ২০১৯-০১-১৯।
3. ↑  "Indian women launch 'happy to bleed' campaign to protest against a 'sexist' religious rule"। *The Independent* (ইংরেজি ভাষায়)। ২০১৫-১১-২৫। সংগ্রহের তারিখ ২০১৯-০১-১৯।
4. ↑  "Rhodes House: Home of the Rhodes Scholarships"।
5. 1 2  "Women are #HappyToBleed, then what's the problem?"। *The Indian Express* (ইংরেজি ভাষায়)। ২০১৫-১১-২৪। সংগ্রহের তারিখ ২০১৯-০১-১৯।
6. 1 2  *www.thenewsminute.com* । সংগ্রহের তারিখ ২০১৯-০১-১৯।  `|শিরোনাম=` অনুপস্থিত বা খালি (সাহায্য)
7. ↑  "#HappyToBleed: An Initiative Against Sexism"। *www.countercurrents.org*। সংগ্রহের তারিখ ২০১৯-০১-১৯।
8. ↑  "Happy To Bleed"। *www.facebook.com* (ইংরেজি ভাষায়)। সংগ্রহের তারিখ ২০১৯-০১-১৯।
9. ↑  "'A Young Bleeding Woman' Pens An Open Letter To The 'Keepers' Of Sabarimala Temple"। *Youth Ki Awaaz* (ইংরেজি ভাষায়)। ২০১৫-১১-২০। সংগ্রহের তারিখ ২০১৯-০১-১৯।
"Autodesk 3ds Max" সফ্টওয়্যার ব্যবহার করে গোলাবারুদ তৈরি করা হয়েছে
**অটোডেস্ক থ্রিডিএস ম্যাক্স**, প্রাক্তন নাম **থ্রিডি স্টুডিও ম্যাক্স** (ইংরেজি: Autodesk 3ds Max বা 3D Studio Max) হল একটি পেশাদারী থ্রিডি কম্পিউটার গ্রাফিক্স প্রোগ্রম যার মাধ্যমে থ্রিডি এনিমেশন, মডেল, গেম এবং ইমেজ তৈরি করা হয়। সফটওয়্যারটি তৈরি করেছে অটোডেক্স মিডিয়া অ্যান্ড এনটারটেইনমেন্ট যার আগে নাম ছিল যথাক্রমে ডিসক্রিট এবং কাইনেটিক্স।

এই সফটওয়্যারটির মাধ্যমে ত্রিমাত্রিক অ্যানিমেশন এবং টেলিভিশন এবং সিনেমার জন্য বিভিন্ন স্পেশাল এফেক্ট তৈরি করা যায়, তবে কম্পিউটার গেম শিল্পেই এটি সর্বাধিক ব্যবহার হয়। সফটওয়্যারটি কেবলমাত্র উইনডোজ প্ল্যাটফর্মেই ব্যবহার করা যায়। সফটওয়্যারটিতে উন্নত মানের শেডার, রেডিওসিটি, পার্টিকেল সিস্টেম, গ্লোবাল ইলিউমিনেসন, সম্পূর্ণ পরিবর্তনযোগ্য ইউজার ইন্টারফেস, এবং একটি স্ক্রিপটিঙ ভাষা ম্যাক্সস্ক্রিপ্ট রয়েছে। এছাড়াও অন্যান্য কোম্পানির তৈরি প্রচুর প্লাগ ইন সফটওয়্যারও পাওয়া যায় যা আলাদা ভাবে কিনতে হয়।

সাধারনভাবে চার ধরনের মডেলিং এই সফটওয়্যারটির মাধ্যমে করা যায় যেমন পলিগণ মডেলিং , নার্বস মডেলিং, সারফেস এবং প্যাচ মডেলিং এবং প্রিডিফাইনড্ বস্তু দিয়ে মডেলিং। সফটওয়্যারটি বিভিন্ন বিখ্যাত সিনেমাতে স্পেশাল এফেক্ট তৈরিতে ব্যবহৃত হয়েছে যেমন ডাই অ্যানাদার ডে, জুরাসিক পার্ক, মাইনরিটি রিপোর্ট, মিশন ইম্পসিবল: ২, স্টার ওয়ার্স:এপিসোড ৩ রিভেঞ্জ অফ দ্য সিথ, দ্য মমি, দ্য ম্যাট্রিক্স রিলোডেড প্রভৃতি। এই সফটওয়্যারটির সাহায্যে তৈরি কয়েকটি কম্পিউটার গেম হল ডায়াবলো ২, হাফ লাইফ, হ্যালো ২, মাফিয়া, মেডাল অফ অনার, নিড ফর স্পীড, ম্যাক্স পেইন প্রভৃতি। বর্তমান এই সফটওয়্যারটির ২০১০ সংস্করন প্রকাশিত হয়েছে।

তথ্যসূত্র
---------

বহিঃসংযোগ
---------


উইকিবইয়ে এই বিষয়ের উপরে একটি বই রয়েছে: ***অটোডেস্ক থ্রিডিএস ম্যাক্স***

* কার্লিতে 3D Studio Max (ইংরেজি)
* Autodesk 3ds Max
* Autodesk 3ds Max Design
* History of 3ds Max
* Pre-history of 3ds Max
* Gary Yost's website
* The History of 3D Studio – Tom Hudson interview
* The History of 3D Studio – Gary Yost interview
* Demo of 3D Studio "THUD" prototype from November 1988 - Tom Hudson

| * দে
* স
থ্রিডি কম্পিউটার গ্রাফিক্স সফটওয়্যার |
| --- |
| মুক্ত সোর্স | 
* Art of Illusion
* AutoQ3D Community
* Blender
* K-3D
* KPovModeler
* MakeHuman
* MeshLab
* OpenFX
* Point Cloud Library
* POV-Ray
* Seamless3d
* TopMod
* Wings 3D

 |
| বন্ধ সোর্স | 
* 3D-Coat
* অটোডেস্ক থ্রিডিএস ম্যাক্স
* AC3D
* ব্রাইস
* Carrara
* Cinema 4D
* Clara.io
* Cyber Studio CAD-3D
* DAZ Studio
* Electric Image
* E-on Vue
* Hexagon
* Houdini
* LightWave 3D
* MASSIVE
* Golaem Crowd
* Maya
* Messiah
* Modo
* Moment of Inspiration
* Mudbox
* Poser
* RaySupreme
* Remo 3D
* Rhinoceros
* Sculptris
* Shade 3D
* Shark 3D
* Silo
* স্কেচআপ
* Softimage
* Strata 3D
* Swift 3D
* Terragen
* VistaPro
* ZBrush

 |
| বিলুপ্ত | 
* Amapi
* Dynamation
* PowerAnimator
* Softimage 3D
* trueSpace

 |
| 
* তালিকা-শ্রেণীর নিবন্ধ তুলনামূলক
* বিষয়শ্রেণী বিষয়শ্রেণী
* তালিকা-শ্রেণীর নিবন্ধ তালিকা
	+ ৩ডি মডেলিং
	+ ৩ডি রেন্ডারিং

 |